เดนนิส ร็อดแมน

เดนนิส คีธ ร็อดแมน (; 13 พฤษภาคม ค.ศ. 1961 – ) เป็นอดีตนักบาสเกตบอลระดับอาชีพชาวอเมริกัน ผู้ซึ่งเล่นให้แก่ทีมดีทรอยต์ พิสตันส์, ซานแอนโตนิโอ สเปอรส์, ชิคาโก บูลส์, ลอสแอนเจลิสเลเกอส์ และดัลลัส แมฟเวอริกส์ ในเอ็นบีเอ เขาเกิดที่เทรนตัน รัฐนิวเจอร์ซีย์ มีชื่อเล่นคือ "เจ้าหนอน" และเป็นที่รู้จักในความสามารถของเขาด้านการป้องกันและการทำรีบาวด์แบบบ้าระห่ำ

ร็อดแมนเล่นในตำแหน่งสมอลฟอร์เวิร์ดในช่วงปีแรก ๆ ก่อนที่จะเปลี่ยนไปเป็นเพาเวอร์ฟอร์เวิร์ด เขาได้รับเกียรติเป็นสมาชิกทีมรับยอดเยี่ยมเอ็นบีเอเจ็ดสมัยและได้รับรางวัลผู้เล่นเอ็นบีเอเกมรับแห่งปีสองครั้ง นอกจากนี้ เขายังเป็นผู้นำสถิติการทำรีบาวด์ต่อเกมได้เป็นระยะเวลาเจ็ดปีติดต่อกัน รวมถึงชนะเลิศการแข่งขันเอ็นบีเอห้าสมัย ชีวประวัติของเขาในเว็บไซต์ NBA.com กล่าวว่าเขาเป็น "ฟอร์เวิร์ดรีบาวด์ที่ดีที่สุดในประวัติศาสตร์ของเอ็นบีเอ" เมื่อวันที่ 1 เมษายน ค.ศ. 2011 ทีมพิสตันส์ได้รีไทร์เบอร์เสื้อหมายเลข 10 เจอร์ซี เพื่อเป็นเกียรติแก่ร็อดแมน และเขาได้รับการแต่งตั้งชื่อเข้าสู่หอเกียรติยศบาสเก็ตบอลไนสมิธเมมโมเรียลในปลายปีเดียวกัน

ร็อดแมนมีประสบการณ์ในวัยเด็กที่ไม่มีความสุข และเป็นคนขี้อาย รวมถึงเก็บตัวในช่วงปีแรก ๆ ของเขา หลังจากยกเลิกความพยายามฆ่าตัวตายในปี ค.ศ. 1993 เขาเสกสรรตัวเองอีกครั้งในฐานะ "แบดบอย" และกลายเป็นที่รู้จักสำหรับลักษณะซึ่งแย้งกันหลายอย่าง เขาย้อมผมของเขาซ้ำแล้วซ้ำอีกในสีเทียม มีการเจาะและการสักจำนวนมาก รวมถึงเกมหยุดชะงักเป็นประจำโดยการปะทะกับผู้เล่นฝ่ายตรงข้ามและเจ้าหน้าที่ เขาสวมชุดแต่งงานที่มีชื่อเสียงเพื่อโปรโมตอัตชีวประวัติปี ค.ศ. 1996 ของเขาชื่อแบดแอสไอวอนนาบี ร็อดแมนเคยได้รับการพาดหัวถึงการคบหาดูใจกับนักร้อง มาดอนนา และแต่งงานช่วงสั้น ๆ กับนักแสดงหญิง คาร์เมน อีเลกตรา นอกจากนี้ ร็อดแมนยังดึงดูดความสนใจจากนานาชาติในการเยือนประเทศเกาหลีเหนือเมื่อปี ค.ศ. 2013 และการเป็นเพื่อนสนิทภายหลังกับผู้นำเกาหลีเหนือ คิม จ็อง-อึน

นอกจากจะเป็นนักบาสเกตบอลระดับอาชีพที่อำลาวงการแล้ว ร็อดแมนยังเป็นมวยปล้ำอาชีพพาร์ตไทม์และนักแสดง เขาเป็นสมาชิกของเอ็นดับเบิลยูโอและต่อสู้ร่วมกับฮัลค์ โฮแกนในการแข่งขันแบชแอทเดอะบิชสองครั้ง ในมวยปล้ำอาชีพ ร็อดแมนเป็นผู้ชนะคนแรกของการแข่งขันเซเลบริตีแชมเปียนชิปเวรสลิง เขามีรายการโทรทัศน์ของตัวเองคือเดอะร็อดแมนเวิลด์ทัวร์ และมีบทบาทนำในภาพยนตร์แอ็กชันอย่างคู่โหดมหาประลัย (ค.ศ. 1997) รวมถึงไซม่อน เซ็ซ พยัคฆ์สายลับ (ค.ศ. 1999) ภาพยนตร์ทั้งสองเรื่องถูกวิจารณ์อย่างหนัก กับร็อดแมนที่เคยได้รับรางวัลรางวัลแรสซีสามครั้ง เขาปรากฏตัวในรายการโทรทัศน์เรียลลิตีหลายรายการ และเป็นผู้ชนะรางวัลหลัก 222,000 ดอลลาร์ของเซเลบริตีโมล ค.ศ. 2004

สิ่งพิมพ์

อ้างอิง

แหล่งข้อมูลอื่น 

 
 
 
 Online World of Wrestling profile
 CageMatch profile

นักแสดงอเมริกัน
นักบาสเกตบอลชายชาวอเมริกันเชื้อสายแอฟริกัน
นักแสดงภาพยนตร์ชายชาวอเมริกัน
นักมวยปล้ำอาชีพชายชาวอเมริกันเชื้อสายแอฟริกัน
นักมวยปล้ำอาชีพชาวอเมริกัน
นักบาสเกตบอลชายชาวอเมริกัน
ผู้เล่นไบรตัน แบส์
ผู้เล่นบริติชบาสเกตบอลลีก
ผู้เล่นชิคาโก บูลส์
ผู้เล่นดัลลัส แมฟเวอริกส์
ผู้เล่นดีทรอยต์ พิสตันส์
ผู้เล่นฟูเอร์ซา เรเฆีย
ผู้เล่นลองบีชแจม
ผู้เล่นลอสแอนเจลิสเลเกอส์
ผู้เล่นบาสเกตบอลนอร์ธเซ็นทรัลเท็กซัสไลออนส์ชาย
ความสัมพันธ์เกาหลีเหนือ–สหรัฐ
ผู้เล่นซานแอนโตนิโอ สเปอรส์
รายชื่อสมาชิกของนิวเวิลด์ออร์เดอร์ (มวยปล้ำอาชีพ)
ผู้เล่นตอร์ปันโปยัต